גון בן ארי

גון בן ארי (נולד ב-28 ביולי 1985) הוא סופר, תסריטאי, עיתונאי, מוזיקאי ובמאי ישראלי. עבודותיו עם הקומיקאי, השחקן והבמאי רועי כפרי והבמאי וניה הימן זכו להצלחה בטלוויזיה וברשת האינטרנט. בן ארי נולד בנהלל לצפריר בן ארי ולענת (גפן) בן ארי, אחותו של המשורר יהונתן גפן. בשנת 2006, כשהיה בן 21, פרסם את ספרו הראשון, הרומן "תושבי חדר הילדים" בהוצאת כנרת זמורה-ביתן דביר. הרומן זכה לביקורות טובות. באותה תקופה התחיל בן ארי לכתוב במוסף התרבות של "ידיעות אחרונות", "7 לילות", שם תפקד כחבר מערכת וכתב במדורי הדעות, ספרות והקולנוע, בעודו כותב ועורך את מדור המוזיקה של העיתון עד שנת 2013. בשנת 2010 פרסם את הרומן השני שלו, "ילדי הסקויה", גם הוא בהוצאת כנרת זמורה-ביתן דביר. במקביל התחיל בן ארי לשתף פעולה עם חבר ילדות, רועי כפרי, בכתיבת קטעי קומדיה לאינטרנט בסדרות הרשת של כפרי, "ניצה ולחם" ו"חתולונובלה". ההצלחה הוויראלית של הקטעים ושיתוף הפעולה של כפרי עם הבמאי וניה הימן הובילה את בן ארי לכתוב עם השניים את הסדרה "בקיצור", ששודרה כחלק מהתוכנית "ארץ נהדרת" ב-2012, ומאוחר יותר לעבוד ככותב שותף ויועץ תסריט בכמה מפרקי הסדרה הבאה של כפרי ל"ארץ נהדרת", "קלטת הילדים של רועי ונח". בין השנים 2013–2016 גר בן ארי בברוקלין, ניו יורק, שם עבד כתחקירן בפרויקט היסטוריה שבעל-פה של אוניברסיטת קורנל ויצר את פרויקט ההיסטוריה שבעל פה "מה קרה פה", ביחד עם הפרופסור סמואל בכרך, שאוגד לספר בעברית בהוצאת הקיבוץ המאוחד. בברוקלין, עבד בן ארי כאיש קריאטיב במשרד המדיה Vice (אנ'), כתב סרטים ויראליים לחברות כמו גוגל, טויוטה וסמסונג, והשתתף בכתיבת הקליפ לשיר "A Rolling Stone" של בוב דילן, בבימויו של וניה הימן, שזכה בפרס הקליפ הטוב ביותר של 2013 ב-טיים מגזין וזיכה את הימן בארבעה פרסי אריה הזהב בפסטיבל ונציה. בן ארי היה שותף גם לכתיבת הקליפ לשיר "Wishing Girl" של להקת האינדי לולה מארש, ביחד עם הבמאי גל מוג׳ה, ויצר, ביחד עם רועי כפרי, את סדרת הפרסומות הוויראלית של מילקי. בן ארי עוסק בתחומים מגוונים: הוא חוקר באופן פרטי זרמים של קבלה יהודית, היה אחד מהיוצרים של ׳טנטלוס׳, תוכנית רדיו ששודרה (החל מ-2005) ברדיו קול הקמפוס וברדיו התדר, ביחד עם צח בר, יצר סרטוני האנימציה והקומיקס ׳קרפדיטו׳, ו׳יאמפא: ראש עיר אפליקציה׳. בשנת 2019 הקים גון בן ארי את ההרכב "גון בן ארי ומקהלת זולת", שכולל מקהלה של 40 איש ומשלב אלמנטים של שאמאניזם פרואני, קבלה מעשית, היפ הופ וטרופיקליה. ב-3 באוגוסט 2023 הוציא את הסינגל "מעכשיו" עם מקהלת זולת. ב-19 באפריל 2024 הוציא את הסינגל "ויהי אור" עם מקהלת זולת. בשנת 2013 גון בן ארי נכלל ברשימת "30 מתחת 30" של 30 הישראלים המצליחים ביותר מתחת לגיל 30 במגזין מאקו. בן ארי זכה בקרן ירושלים לפיתוח תסריט על התסריט ל׳דער מענטש - מערבון חרדי ביידיש׳ עבור הבמאי וניה הימן. בארצות הברית הוא זכה בפלואושיפ מק׳דואל ובפרס שיימוס לסיפור הבלשי הטוב ביותר בארצות הברית של 2015. מספר פרסומות וקליפים שכתב זכו בתואר Staff Pick של אתר הסרטונים Vimeo. בן ארי גדל בנהלל והוא חלק ממשפחת דיין. אמו, ענת, הייתה אחותו של יהונתן גפן. היה נשוי לשפית דניאל קיציס. הם התגוררו עם בנם אריה במושב דור עד שנפרדו. בעבר היה בזוגיות בת מספר שנים עם הסופרת ניקול קראוס. 2006 תושבי חדר הילדים 2010 ילדי הסקויה 2017 מה קרה פה 2015 Clear Recent History, סיפור קצר מתוך ׳תל אביב נואר׳, בעריכת אתגר קרת ואסף גברון 2015 Don’t Blink, סיפור קצר מתוך ׳Jews and Aliens׳ SWIM 2020 2007 - ניצה ולחם (סדרת רשת - ככותב ויועץ תסריט בחלק מהפרקים) 2011 - חתולונובלה (סדרת רשת - ככותב ויועץ תסריט בחלק מהפרקים) 2013 - האמת שנפגעתי (ניצה ולחם מארחים את אסי כהן - ככותב שותף) 2011-2017 - קרפדיטו 2016-2018 - סדרת מילקי 2018 - סדרת הרשת ׳יאמפא׳ 2019 - סרטון פתיחה לגמר אירוויזיון 2019 2013 - בקיצור - פינה בארץ נהדרת 2016 - קלטת הילדים של רועי ונח - פינה בארץ נהדרת (ככותב שותף ויועץ תסריט) 2010 - ׳גם להם מגיע׳ ערוץ 10 — ביחד עם עוזי וייל 2017 - דער מענטש — בבימוי וניה הימן 2017 - לפני שהרגליים נוגעות בקרקע — ייעוץ טקסט, עם דפני ליף 2006-2013 — ידיעות אחרונות 2013 — הארץ 2013-2015 — The Forward 2011-2015 - קרפדיטו — מדור קומיקס און ליין, שהופיע בקול הקמפוס ובהארץ 2015 — טיים אאוט תל אביב 2017 — ליברל מוזיקה 2021 - טקס | OCD 2021 - אינטגרציה 2022 - יש באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה. מדיה וקבצים בנושא גון בן ארי בוויקישיתוף גון בן ארי, ב"לקסיקון הספרות העברית החדשה" גון בן ארי ומקהלת זולת בטיים אאוט גון בן ארי ב׳סוכן תרבות׳, כאן 11, (החל מדקה 10:00) יורם קניוק, "ילדי הסקויה" מאת גון בן ארי | מכתב מעולם הזוי, באתר הארץ, 19 בינואר 2011 הכל סיפורים: סיפור ההצלחה של גון בן ארי סיפור ההצלחה של גון בן ארי, באתר ‏מאקו‏, 21 ביולי 2013 גון בן ארי באתר סימניה. התוכנית טנטלוס ברדיו קול הקמפוס התוכנית טנטלוס ברדיו התדר יהודה נוריאל, מציאות נפרדת, באתר "ידיעות אחרונות", 6 ביוני 2017 גון בן ארי אצל הסוכנת הישראלית תמי הר לב גון בן ארי בליברל כתבות מאת גון בן ארי בטיים אאוט תל אביב כתבות מאת גון בן ארי ב-Forward עמוד היוטיוב של ניצה ולחם אמיר חרש, התרסקות או הארה, באתר "מעלה", ספטמבר 2021 - על "SWIM" גון בן ארי, בלקסיקון הספרות העברית החדשה מורן שריר, פתאום קם אדם ומחליט שהוא גורו: הסופר גון בן ארי מסביר את המטמורפוזה שעבר, באתר הארץ, 1 באפריל 2021 גון בן ארי, אייוואסקה ומוזיקה, באתר טיים אאוט תומר גילת, מפגש עם גון בן ארי ומקהלת זולת, בבלוג של יובל אראל, מגזין מוזיקה ותרבות, 22 בנובמבר 2019 אריה ברמן, שובר שורות: הטקסט ממשיך לשמש כקטר אצל גון בן ארי, באתר מקור ראשון, ‏1 באוגוסט 2022 איתמר רונאל, ‏"אם אני פתחתי כת אז כל אמן פתח כת", באתר ‏מאקו‏, 2 באפריל 2020 יהודה נוריאל, מציאות נפרדת, באתר "ידיעות אחרונות", 6 ביוני 2017